CELEX: 32007R0184
Language: el
Date: 2007-02-20 00:00:00
Title: Κανονισμός (ΕΚ) αριθ. 184/2007 της Επιτροπής, της 20ής Φεβρουαρίου 2007 , σχετικά με την έγκριση του διμυρμηκικού καλίου (Formi LHS) ως πρόσθετης ύλης ζωοτροφών (Κείμενο που παρουσιάζει ενδιαφέρον για τον ΕΟΧ )

1.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/1
            
         
      ΚΑΝΟΝΙΣΜΌΣ (ΕΚ) αριθ. 184/2007 ΤΗΣ ΕΠΙΤΡΟΠΉΣ
   
   της 20ής Φεβρουαρίου 2007
   σχετικά με την έγκριση του διμυρμηκικού καλίου (Formi LHS) ως πρόσθετης ύλης ζωοτροφών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει την έγκριση των πρόσθετων υλών που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της εν λόγω έγκρισης.
            
         
               (2)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση του παρασκευάσματος που αναφέρεται στο παράρτημα. Η αίτηση συνοδευόταν από τα απαιτούμενα στοιχεία και έγγραφα βάσει του άρθρου 7 παράγραφος 3 του εν λόγω κανονισμού.
            
         
               (3)
            
            
               Η αίτηση αφορά την έγκριση του παρασκευάσματος διμυρμηκικό κάλιο (Formi LHS) ως πρόσθετης ύλης ζωοτροφών για χοιρίδια (απογαλακτισμένα) και για χοίρους προς πάχυνση, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».
            
         
               (4)
            
            
               Η μέθοδος ανάλυσης που περιλαμβάνεται στην αίτηση έγκρισης, σύμφωνα με το άρθρο 7 παράγραφος 3 στοιχείο γ) του κανονισμού (ΕΚ) αριθ. 1831/2003, αφορά τον προσδιορισμό της δραστικής ουσίας της πρόσθετης ύλης σε ζωοτροφές. Ως εκ τούτου, η μέθοδος ανάλυσης που αναφέρεται στο παράρτημα του παρόντος κανονισμού δεν πρέπει να θεωρείται κοινοτική μέθοδος ανάλυσης στο πνεύμα του άρθρου 11 του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2).
            
         
               (5)
            
            
               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της στις 14 Φεβρουαρίου 2006 (3), κατέληξε στο συμπέρασμα ότι η ασφάλεια της συγκεκριμένης πρόσθετης ύλης για τον καταναλωτή, το χρήστη και το περιβάλλον έχει ήδη διαπιστωθεί και δεν θα αλλάξει με την προτεινόμενη νέα χρήση. Στη γνώμη αυτή διαπιστώνεται επίσης ότι η χρήση του παρασκευάσματος δεν έχει δυσμενή επίδραση σε αυτή την κατηγορία ζώων και ότι μπορεί να βελτιώσει τις ζωοτεχνικές παραμέτρους (εξοικονόμηση μέσης ημερήσιας λήψης, ποσοστό εξοικονόμησης ζωοτροφών) για χοιρίδια (απογαλακτισμένα) και χοίρους προς πάχυνση. Η Αρχή κρίνει κατάλληλο το σχέδιο παρακολούθησης μετά τη διάθεση στην αγορά που υπέβαλε ο αιτών. Στη γνωμοδότηση της Αρχής συνιστώνται τα κατάλληλα μέτρα για την ασφάλεια του χρήστη. Στην ίδια γνωμοδότηση εξετάζεται η έκθεση για τη μέθοδο ανάλυσης της πρόσθετης ύλης ζωοτροφών στις ζωοτροφές, που υπέβαλε το κοινοτικό εργαστήριο αναφοράς το οποίο ιδρύθηκε βάσει του κανονισμού (EΚ) αριθ. 1831/2003.
            
         
               (6)
            
            
               Η αξιολόγηση του εν λόγω παρασκευάσματος δείχνει ότι πληρούνται οι όροι έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού, πρέπει να εγκριθεί.
            
         
               (7)
            
            
               Επομένως, πρέπει να διαγραφεί το άρθρο 1 του κανονισμού (EΚ) αριθ. 1810/2005 της Επιτροπής, της 4ης Νοεμβρίου 2005, για τη χορήγηση νέας δεκαετούς άδειας κυκλοφορίας για πρόσθετη ύλη ζωοτροφών, μόνιμης άδειας κυκλοφορίας για ορισμένες πρόσθετες ύλες ζωοτροφών (4), και προσωρινής άδειας για νέες χρήσεις ορισμένων πρόσθετων υλών που έχουν ήδη εγκριθεί για χρήση στις ζωοτροφές σύμφωνα με τις διατάξεις του κανονισμού (ΕΚ) αριθ. 1831/2003.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «άλλες ζωοτεχνικές πρόσθετες ύλες», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Το άρθρο 1 του κανονισμού (ΕΚ) αριθ. 1810/2005 διαγράφεται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Φεβρουαρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  ΕΕ L 165 της 30.4.2004, σ. 1· διορθώθηκε στην ΕΕ L 191 της 28.5.2004, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (3)  Γνώμη της επιστημονικής ομάδας για τις πρόσθετες ύλες και τα προϊόντα ή ουσίες που χρησιμοποιούνται στις ζωοτροφές σχετικά με την ασφάλεια και την αποτελεσματικότητα του προϊόντος «Formi LHS» ως πρόσθετης ύλης ζωοτρφών για απογαλακτισμένα χοιρίδια και χοίρους προς πάχυνση σύμφωνα με τον κανονισμό (ΕΚ) αριθ. 1831/2003. Εκδόθηκε στις 14 Φεβρουαρίου 2006. Δελτίο EFSA (2006) 325, σ. 1-16.
   
      (4)  ΕΕ L 291 της 5.11.2005, σ. 8.
   
      ΠΑΡΑΡΤΗΜΑ
      
                  Αριθμός ταυτοποίησης της πρόσθετης ύλης
               
               
                  Όνομα του κατόχου της άδειας
               
               
                  Πρόσθετη ύλη (εμπορική ονομασία)
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώων
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Άλλες διατάξεις
               
               
                  Λήξη της περιόδου έγκρισης
               
            
                  mg/kg πλήρους ζωοτροφής με περιεκτικότητα σε υγρασία 12 %
               
            
                  
                     Κατηγορία: ζωοτεχνικές πρόσθετες ύλες. Λειτουργική ομάδα: άλλες ζωοτεχνικές πρόσθετες ύλες (βελτίωση των παραμέτρων επιδόσεων) αύξηση βάρους ή ποσοστό εξοικονόμησης ζωοτροφών)
                  
               
            
                  4d800
               
               
                  BASF Aktiengesellschaft
               
               
                  Διμυρμηκικό κάλιο
                  (Formi LHS)
               
               
                  
                     Σύνθεση πρόσθετης ύλης
                  
                  Διμυρμηκικό κάλιο: ελάχ. 98 %
                  Πυριτικό άλας: μέγ. 1,5 %
                  Νερό: μέγ. 0,5 %
                  
                     Δραστική ουσία
                  
                  Διμυρμηκικό κάλιο, σε στερεά μορφή αριθ. CAS 20642-05-1
                  
                     Αναλυτική μέθοδος
                      (1)
                  
                  Ιοντική χρωματογραφία με προσδιορισμό της αγωγιμότητας
               
               
                  Χοιρίδια (απογαλακτισμένα)
               
               
                   
               
               
                  6 000
               
               
                  18 000
               
               
                  Να χρησιμοποιούνται έως 35 kg περίπου.
                  Το μείγμα διάφορων πηγών διμυρμηκικού καλίου δεν πρέπει να υπερβαίνει το ανώτατο επιτρεπόμενο επίπεδο των 18 000 mg ανά kg πλήρους ζωοτροφής.
                  Η πρόσθετη ύλη μπορεί να ενσωματωθεί σε σύνθετες ζωοτροφές υπό μορφή προμείγματος.
                  Αυτό το προϊόν μπορεί να προκαλέσει κίνδυνο σοβαρής ζημίας στο μάτι. Πρέπει να ληφθούν μέτρα για την προστασία των εργαζομένων.
               
               
                  
                     21.3.2017
                  
               
            
                   
               
               
                   
               
               
                   
               
               
                   
               
               
                  Χοίροι προς πάχυνση
               
               
                   
               
               
                  6 000
               
               
                  12 000
               
               
                  Το μείγμα διάφορων πηγών διμυρμηκικού καλίου δεν πρέπει να υπερβαίνει το ανώτατο επιτρεπόμενο επίπεδο των 12 000 mg ανά kg πλήρους ζωοτροφής.
                  Η πρόσθετη ύλη μπορεί να ενσωματωθεί σε σύνθετες ζωοτροφές υπό μορφή προμείγματος.
                  Αυτό το προϊόν μπορεί να προκαλέσει κίνδυνο σοβαρής ζημίας στο μάτι. Πρέπει να ληφθούν μέτρα για την προστασία των εργαζομένων.
               
               
                  
                     21.3.2017
                  
               
            
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: www.irmm.jrc.be/html/crlfaa/